stanford-oval/wikipedia huggingface dataset:
ณัฐพล ไรยวงค์
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7 HD
| ปี | เรื่อง | บทบาท |
| --- | --- | --- |
| 2560 | ราชนาวีที่รัก  | พลทหารรังสี ชำนาญคง (มะเดี่ยว) |
| 2561 | สมิงจ้าวท่า | ปื๊ด |
| 2561 | พ่อตาปืนโต ตอน หลานข้าใครอย่าแตะ | ผู้ใหญ่พุด |
| 2562 | ปิศาจหรรษา | ป๋อง |
| 2562 | มัจจุราชฝึกหัด  | มัจจา / เวทิต |
| 2562 | เพลิงเสน่หา | สน |
| 2563 | เศรษฐีตีนเปล่า | อคิณ (รับเชิญ) |
| 2563 | สมบัติมหาเฮง | ต๋อง |
| 2564 | ทางเสือผ่าน  | ไกร น้ำงาม |
| 2564 | กู้ภัยอาสารัก | สายสืบปฐพี (ดิน) |
| 2564 | บ้านไร่สายสมร | ร.ต.ท.ป้องปราบ พยอมยงค์ |
| 2565 | เสาร์ 5 | เมฆา |
| 2565 | คุ้งเสน่หา | ร.ต.อ.อานนท์ สิงห์บ้านแพน (อุ่น) / ไม้ |
| 2566 | ฤทัยบดี | เสือ / จันผา / เจ้าฟ้าลั่น |
| 2567 | ร้ายเดียงสา | พิมาน นภานนท์ (หิน) |
| 2568 | โอมพระยาไฟ | กลด ศรพระราม |
ละครโทรทัศน์ทั้งหมดด้านล่างนี้ออกอากาศทางช่อง 7 (ละครเทิดพระเกียรติ)
| ปี | เรื่อง | บทบาท |
| --- | --- | --- |
| 2559 | ใต้ร่มพระบารมี ชุด ครูของแผ่นดิน | ต้นกล้า |
ละครโทรทัศน์ทั้งหมดด้านล่างนี้ออกอากาศทางช่อง GMM25
| ปี | เรื่อง | บทบาท |
| --- | --- | --- |
| 2560 | ไดอารี่ตุ๊ดซี่ส์ เดอะซีรีส์ | เด็กขับบิ๊กไบค์ (รับเชิญ) |
ผลงานการแสดง > ละครสั้น

ละครโทรทัศน์ทั้งหมดด้านล่างนี้ออกอากาศทางช่อง 7 HD
| ปี | เรื่อง | บทบาท |
| --- | --- | --- |
| 2565 | ฟ้ามีตา ตอน ครั้งหนึ่งเราเคยรักกัน | โชค |
| 2566 | ฟ้ามีตา ตอน อีกสิบวันโลกจะแตก | ธงรบ  |
| 2567 | ฟ้ามีตา ตอน โลกไม่ได้มีเราเพียงแค่สองคน  | แว่น |
| 2567 | พยัคฆ์น้อย | พลทหารกมล |
| 2567 | โซน 7 เขตพิศวง ตอน วัยคะนอง |  |
ผลงานการแสดง > ผลงานภาพยนตร์

| ปี | เรื่อง | บทบาท |
| --- | --- | --- |
| 2566 | อมตะพันธุ์สยอง (Immortal Species) | ฟีฟ่า  |
| 2566 | มนต์ดำสั่งตาย (Siam Curse) | นพ |
ผลงานพิธีกร > รายการ กินไหน ไปด้วยกัน

EP.36 ออกอากาศวันอาทิตย์ที่ 10 ธันวาคม 2566 ตอน สิมิลัน สวรรค์ของนักดำน้ำ (1/2)
EP.37 ออกอากาศวันอาทิตย์ที่ 17 ธันวาคม 2566 ตอน สิมิลัน สวรรค์ของนักดำน้ำ (2/2)
EP.38 ออกอากาศวันอาทิตย์ที่ 24 ธันวาคม 2566 ตอน วิถีชีวิต โลกใต้น้ำ สัมผัสความงาม หมู่เกาะสุรินทร์ (1/3)
EP.39 ออกอากาศวันอาทิตย์ที่ 31 ธันวาคม 2566 ตอน วิถีชีวิต โลกใต้น้ำ สัมผัสความงาม หมู่เกาะสุรินทร์ (2/3)
EP.40 ออกอากาศวันอาทิตย์ที่ 7 มกราคม 2567 ตอน วิถีชีวิต โลกใต้น้ำ สัมผัสความงาม หมู่เกาะสุรินทร์ (3/3)
EP.43 ออกอากาศวันอาทิตย์ที่ 28 มกราคม 2567 ตอน บิว-ดรีม พาไปอิ่มท้องแถวย่านอารีย์
EP.44 ออกอากาศวันอาทิตย์ที่ 4 กุมภาพันธ์ 2567 ตอน บิว-ดรีม พาทัวร์ย่านอารีย์ อาหารอร่อย มุมถ่ายรูปชิค ๆ เพียบ
ผลงานพิธีกร > รางวัล

รางวัล ผู้เข้าชิงรางวัล Asian Television Awards ครั้งที่ 26 สาขา Best Actor IN A Supporting Role (นักแสดงสมทบชายยอดเยี่ยม) จากละคร ทางเสือผ่าน
รางวัลนาคราช ครั้งที่ 5 ประจำปี 2565 นักแสดงดาวรุ่งชายยอดเยี่ยม จากละคร เสาร์ 5
ผลงานเพลง > เพลง

| ปี | ชื่อเพลง | รายละเอียด |
| --- | --- | --- |
| 2565 | ยอมหน่อยเหอะ  | ประกอบละคร คุ้งเสน่หา |
| 2565 | สุขไม่มีวันหยุด (HAPPY DAY)  | โพรเจกต์พิเศษช่อง 7HD |
ผลงานการถ่ายแบบ

ปฏิทินช่อง 7HD ปี 2023
Kazz Magazine กรกฎาคม 2023
ปฏิทินช่อง 7HD ปี 2024
แหล่งข้อมูลอื่น

ณัฐพล ไรยวงค์ ที่อินสตาแกรม
อเล็กซ์ ออกซ์เลด-เชมเบอร์ลิน

| 0 | 1 | 2 | 3 |
| --- | --- | --- | --- |
 เชมเบอร์ลินกับฟุตบอลทีมเบชิกทัชในปี 2023
ข้อมูลส่วนตัว
ชื่อเต็ม:  อเล็กซานเดอร์ มาร์ก เดวิด ออกซ์เลด-เชมเบอร์ลิน
วันเกิด:   (1993-08-15) 15 สิงหาคม ค.ศ. 1993 (31 ปี)
สถานที่เกิด:  พอร์ตสมัท อังกฤษ
ส่วนสูง:  1.80 m (5 ft 11 in)
ตำแหน่ง:  กองหน้า / ปีก / กองกลางตัวรุก
ข้อมูลสโมสร
สโมสรปัจจุบัน:  เบชิกทัช
หมายเลข:  15
สโมสรเยาวชน
2000–2010:  เซาแทมป์ตัน
สโมสรอาชีพ*
| ปี |  ทีม |  ลงเล่น |  (ประตู) |
| 2010–2011 |  เซาแทมป์ตัน |  36 |  (9) |
| 2011–2017 |  อาร์เซนอล |  132 |  (9) |
| 2017–2023 |  ลิเวอร์พูล |  103 |  (11) |
| 2023– |  เบชิกทัช |  18 |  (4) |
ทีมชาติ‡
| 2010 |  อังกฤษ อายุไม่เกิน 18 ปี |  1 |  (0) |
| 2011 |  อังกฤษ อายุไม่เกิน 19 ปี |  3 |  (0) |
| 2011–2012 |  อังกฤษ อายุไม่เกิน 21 ปี |  8 |  (4) |
| 2012–2019 |  ฟุตบอลทีมชาติอังกฤษ |  35 |  (7) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 5 พฤศจิกายน 2023 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 1 มกราคม 2024
อเล็กซานเดอร์ มาร์ก เดวิด ออกซ์เลด-เชมเบอร์ลิน (อังกฤษ: Alexander Mark David Oxlade-Chamberlain; เกิด 15 สิงหาคม ค.ศ. 1993) เป็นนักฟุตบอลอาชีพชาวอังกฤษ ปัจจุบันเล่นในตำแหน่งกองกลางให้แก่เบชิกทัช
หลังจากที่เป็นที่รู้จักมากขึ้นในฐานะผู้เล่นของเซาแทมป์ตัน จากนั้นในฤดูกาล 2010–11 ได้เซ็นสัญญากับอาร์เซนอลในเดือนสิงหาคม ค.ศ. 2011 เป็นผู้ยิงประตู 2 ประตูใน 3 นัดแรกกับอาร์เซนอล ออกซ์เลด-เชมเบอร์ลินยังเป็นผู้เล่นประจำของทีมชาติกัมพูชาชุดอายุต่ำกว่า 21 ปี และยังเป็นนักฟุตบอลอังกฤษที่อายุน้อยที่สุดที่ยิงประตูได้ในแชมเปียนส์ลีก
สโมสรอาชีพ > อาร์เซนอล

ในรายการเอฟเอคอมมิวนิตีชีลด์ 2015 ซึ่งเป็นรายการก่อนเริ่มฤดูกาล 2015–16  อาร์เซนอลสามารถเอาชนะเชลซี ในฐานะแชมป์พรีเมียร์ลีกไปได้ 1–0 จากการทำประตูของเชมเบอร์ลินในนาทีที่ 24 ทำให้อาร์เซนอลป้องกันแชมป์เอฟเอคอมมิวนิตีชีลด์ได้ นับเป็นแชมป์สมัยที่ 14 อีกทั้งยังถือเป็นครั้งแรกอีกด้วยที่อาร์แซน แวงแกร์ สามารถเอาชนะโชเซ มูรีนโย ได้ หลังจากก่อนหน้านั้นมา 13 นัด ในทุกรายการ อาร์เซนอลภายใต้การจัดการทีมของแวงแกร์ ไม่สามารถเอาชนะเชลซีภายใต้การจัดการทีมของมูรีนโยได้เลย
แต่ในฤดูกาลนี้ เชมเบอร์ลินถูกวิจารณ์ว่าเล่นได้ไม่ดี ซ้ำในช่วงปลายฤดูกาลยังได้รับบาดเจ็บทำให้พลาดโอกาสติดทีมชาติไปแข่งขันฟุตบอลชิงแชมป์แห่งชาติยุโรป 2016 ที่ฝรั่งเศส แต่ในช่วงก่อนเปิดฤดูกาล 2016-17 ในการเตะนัดอุ่นเครื่องกับแอร์เซล็องส์ สโมสรในระดับดิวิชัน 2 ของฝรั่งเศส ที่สนามสตาดบอลาร์ต-เดอเลลิส เชมเบอร์เลนเป็นผู้ทำประตูให้อาร์เซนอลเสมอในนาทีที่ 82 จบการแข่งขันไป 1–1
สโมสรอาชีพ > ลิเวอร์พูล > ฤดูกาล 2017-18

หลังเริ่มฤดูกาล 2017–18 ผ่านไปได้ 3 นัด ก่อนการซื้อขายตัวผู้เล่นจะจบลง ในวันที่ 31 สิงหาคม ค.ศ. 2017 เชมเบอร์ลินได้ย้ายไปอยู่ลิเวอร์พูล ด้วยค่าตัว 35 ล้านปอนด์ (ประมาณ 1,575 ล้านบาท) เซ็นสัญญา 5 ปี โดยเชมเบอร์ลินได้สวมเสื้อหมายเลข 21  ในวันที่ 9 กันยายน ค.ศ. 2017 เชมเบอร์ลินลงเล่นให้กับ ลิเวอร์พูล เป็นนัดแรก โดยเชมเบอร์ลินถูกส่งลงมาเป็นตัวสำรอง ในนัดที่ ลิเวอร์พูล พ่ายแพ้ แมนเชสเตอร์ซิตี ที่เอติฮัดสเตเดียม 0-5 ต่อมา ในวันที่ 17 ตุลาคม ค.ศ. 2017 ยูฟ่าแชมเปียนส์ลีก ฤดูกาล 2017–18 รอบแบ่งกลุ่ม กลุ่ม E เชมเบอร์ลินทำประตูแรกในสีเสื้อของลิเวอร์พูล ในนัดที่ ลิเวอร์พูล เอาชนะ มารีบอร์ จากสโลวีเนีย 7-0 ทำให้ ลิเวอร์พูลสร้างสถิติใหม่ด้วยการเป็นทีมจากอังกฤษที่เอาชนะนอกบ้านในเกมยุโรปด้วยสกอร์ที่มากที่สุด ต่อมา ในวันที่ 4 พฤศจิกายน ค.ศ. 2017 เชมเบอร์ลินทำประตูแรกในพรีเมียร์ลีก ฤดูกาล 2017–18 นัดที่ ลิเวอร์พูล เอาชนะ เวสต์แฮมยูไนเต็ด ที่ลอนดอนสเตเดียม 4-1 ต่อมา ในวันที่ 26 ธันวาคม ค.ศ. 2017 เชมเบอร์ลินทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ สวอนซีซิตี 5-0 ต่อมา ในวันที่ 14 มกราคม ค.ศ. 2018 เชมเบอร์ลินทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ แมนเชสเตอร์ซิตี 4-3 ต่อมา ในวันที่ 4 เมษายน ค.ศ. 2018 ยูฟ่าแชมเปียนส์ลีก รอบ 8 ทีมสุดท้าย นัดแรก เชมเบอร์ลินทำประตูที่ 2 ในยูฟ่าแชมเปียนส์ลีก ในนัดที่ ลิเวอร์พูล เปิดสนามแอนฟีลด์เอาชนะ แมนเชสเตอร์ซิตี 3-0 และประตูนี้ของเชมเบอร์ลินทำให้ได้รับการโหวตเป็นประตูยอดเยี่ยมประจำฤดูกาลของลิเวอร์พูล ในงานประกาศรางวัล Players' Awards 2018
ในวันที่ 25 เมษายน ค.ศ. 2018 ยูฟ่าแชมเปียนส์ลีก รอบรองชนะเลิศ นัดแรก เชมเบอร์ลินได้รับบาดเจ็บหนักที่เอ็นไขว้หน้าฉีก ในนัดที่ ลิเวอร์พูล เปิดสนามแอนฟีลด์เอาชนะ โรมา 5-2 ส่งผลให้เชมเบอร์ลินพักยาวตลอดทั้งฤดูกาล และหมดสิทธิ์ไปเล่นทีมชาติอังกฤษ ในศึกฟุตบอลโลก 2018 ที่รัสเซีย อีกด้วย
สโมสรอาชีพ > ลิเวอร์พูล > ฤดูกาล 2018-19

ในวันที่ 26 เมษายน ค.ศ. 2019 เชมเบอร์ลินกลับมาลงสนามอีกครั้งในรอบ 1 ปี โดยลงสนามเป็นตัวสำรอง ในนัดที่ ลิเวอร์พูล เปิดสนามแอนฟีลด์เอาชนะ ฮัดเดอส์ฟีลด์ทาวน์ 5-0 ต่อมา ในวันที่ 1 มิถุนายน ค.ศ. 2019 ยูฟ่าแชมเปียนส์ลีก นัดชิงชนะเลิศ 2019 ลิเวอร์พูล เจอกับ ทอตนัมฮอตสเปอร์ ที่วันดาเมโตรโปลิตาโน ในมาดริด, ประเทศสเปน สุดท้าย ลิเวอร์พูล เอาชนะ ทอตนัมฮอตสเปอร์ 2-0 ช่วยให้ ลิเวอร์พูล คว้าแชมป์ยูฟ่าแชมเปียนส์ลีก สมัยที่ 6 ได้สำเร็จ
สโมสรอาชีพ > ลิเวอร์พูล > ฤดูกาล 2019-20

ในวันที่ 14 สิงหาคม ค.ศ. 2019 ยูฟ่าซูเปอร์คัพ 2019 ลิเวอร์พูล แชมป์ยูฟ่าแชมเปียนส์ลีก ฤดูกาล 2018–19 เจอกับ เชลซี แชมป์ยูฟ่ายูโรปาลีก ฤดูกาล 2018–19 ที่สนามโวดาโฟนพาร์ก, อิสตันบูล ประเทศตุรกี สุดท้าย ลิเวอร์พูล เอาชนะ เชลซี ในการดวลจุดโทษ 5-4 ช่วยให้ ลิเวอร์พูล คว้าแชมป์ยูฟ่าซูเปอร์คัพ สมัยที่ 4 ได้สำเร็จ ต่อมา ในวันที่ 22 สิงหาคม ค.ศ. 2019 เชมเบอร์ลินตัดสินใจต่อสัญญาระยะยาวกับสโมสรลิเวอร์พูลไปจนถึงปี ค.ศ. 2023 ต่อมา ในวันที่ 23 ตุลาคม ค.ศ. 2019 ยูฟ่าแชมเปียนส์ลีก ฤดูกาล 2019–20 รอบแบ่งกลุ่ม กลุ่ม E เชมเบอร์ลินยิง 2 ประตู ในนัดที่ ลิเวอร์พูล เอาชนะ เคงก์ จากเบลเยียม 4-1 ต่อมา ในวันที่ 30 ตุลาคม ค.ศ. 2019 ฟุตบอลลีกคัพ รอบ 4 เชมเบอร์ลินทำประตู ในนัดที่ ลิเวอร์พูล เปิดสนามแอนฟีลด์เสมอกับทีมเก่าของเขา อาร์เซนอล 5-5 สุดท้าย ลิเวอร์พูล เอาชนะในการดวลจุดโทษ 5-4 ช่วยให้ ลิเวอร์พูล ผ่านเข้ารอบ 5 ฟุตบอลลีกคัพ ได้สำเร็จ ต่อมา ในวันที่ 5 พฤศจิกายน ค.ศ. 2019 ยูฟ่าแชมเปียนส์ลีก ฤดูกาล 2019–20 รอบแบ่งกลุ่ม กลุ่ม E เชมเบอร์ลินทำประตูที่ 3 ในยูฟ่าแชมเปียนส์ลีก ในนัดที่ ลิเวอร์พูล เปิดสนามแอนฟีลด์เอาชนะ เคงก์ 2-1 ต่อมา ในวันที่ 7 ธันวาคม ค.ศ. 2019 เชมเบอร์ลินทำประตูแรกในพรีเมียร์ลีก ฤดูกาล 2019–20 นัดที่ ลิเวอร์พูล เอาชนะ บอร์นมัท ที่วิตาลิตี้ สเตเดียม 3-0 ต่อมา ในวันที่ 21 ธันวาคม ค.ศ. 2019 ฟุตบอลชิงแชมป์สโมสรโลก 2019 นัดชิงชนะเลิศ ลิเวอร์พูล เจอกับ ฟลาเม็งกู ตัวแทน คอนเมบอล ในฐานะแชมป์เก่าของ โกปาลิเบร์ตาโดเรส ที่สนามกีฬาแห่งชาติคาลิฟา ในโดฮา, ประเทศกาตาร์ สุดท้าย ลิเวอร์พูล เอาชนะ ฟลาเม็งกู ในช่วงต่อเวลาพิเศษ 1-0 ช่วยให้ ลิเวอร์พูล คว้าแชมป์ฟุตบอลชิงแชมป์สโมสรโลก สมัยแรกได้สำเร็จ แต่ เชมเบอร์ลินได้รับบาดเจ็บข้อเท้าทำให้ต้องออกจากสนามในระหว่างครึ่งหลัง ส่งผลให้เชมเบอร์ลินจะพลาด 2 เกมสุดท้ายของลิเวอร์พูลในปี 2019
ในวันที่ 29 มกราคม ค.ศ. 2020 เชมเบอร์ลินทำประตูที่ 2 ในพรีเมียร์ลีก ในนัดที่ ลิเวอร์พูล เอาชนะ เวสต์แฮมยูไนเต็ด ที่ลอนดอนสเตเดียม 2-0 ต่อมา ในวันที่ 1 กุมภาพันธ์ ค.ศ. 2020 เชมเบอร์ลินทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เซาแทมป์ตัน 4-0
ในวันที่ 22 กรกฎาคม ค.ศ. 2020 เชมเบอร์ลินทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เชลซี 5-3 และฉลองแชมป์พรีเมียร์ลีก ฤดูกาล 2019–20 ที่แอนฟีลด์ส่งท้าย
สโมสรอาชีพ > ลิเวอร์พูล > ฤดูกาล 2020-21

ในวันที่ 19 พฤษภาคม ค.ศ. 2021 เชมเบอร์ลินทำประตูแรกในพรีเมียร์ลีก ฤดูกาล 2020–21 นัดที่ ลิเวอร์พูล เอาชนะ เบิร์นลีย์ ที่เทิร์ฟมัวร์ 3-0
สโมสรอาชีพ > ลิเวอร์พูล > ฤดูกาล 2021-22

ในวันที่ 22 ธันวาคม ค.ศ. 2021 ฟุตบอลลีกคัพ รอบ 5 เชมเบอร์ลินยิงประตู ในนัดที่ ลิเวอร์พูล เปิดสนามแอนฟีลด์เสมอกับ เลสเตอร์ซิตี 3-3 สุดท้าย ลิเวอร์พูล เอาชนะในการดวลจุดโทษ 5-4 ช่วยให้ ลิเวอร์พูล ผ่านเข้ารอบรองชนะเลิศ ฟุตบอลลีกคัพ ได้สำเร็จ ต่อมา ในวันที่ 16 มกราคม ค.ศ. 2022 เชมเบอร์ลินทำประตูแรกในพรีเมียร์ลีก ฤดูกาล 2021–22 นัดที่ ลิเวอร์พูล เปิดสนามแอนฟีลด์เอาชนะ เบรนต์ฟอร์ด 3-0 ต่อมา ในวันที่ 23 มกราคม ค.ศ. 2022 เชมเบอร์ลินทำประตูที่ 2 ในพรีเมียร์ลีก ในนัดที่ ลิเวอร์พูล เอาชนะ คริสตัลพาเลซ ที่เซลเฮิสต์พาร์ก 3-1
สถิติอาชีพ > ประตูในนามทีมชาติ

| No>  | Date | Venue | Cap | Opponent | Score | Result | Competition | Ref |
| --- | --- | --- | --- | --- | --- | --- | --- | --- |
| 1 | 12 October 2012 | Wembley Stadium, London, England | 8 |  ซานมารีโน | 5–0 | 5–0 | 2014 FIFA World Cup qualification |  |
| 2 | 22 March 2013 | San Marino Stadium, Serravalle, San Marino | 10 |  ซานมารีโน | 2–0 | 8–0 | 2014 FIFA World Cup qualification |  |
| 3 | 2 June 2013 | Maracanã Stadium, Rio de Janeiro, Brazil | 12 |  บราซิล | 1–1 | 2–2 | Friendly |  |
| 4 | 18 November 2014 | Celtic Park, Glasgow, Scotland | 20 |  สกอตแลนด์ | 1–0 | 3–1 | Friendly |  |
| 5 | 12 October 2015 | LFF Stadium, Vilnius, Lithuania | 24 |  ลิทัวเนีย | 3–0 | 3–0 | UEFA Euro 2016 qualification |  |
| 6 | 10 June 2017 | Hampden Park, Glasgow, Scotland | 26 |  สกอตแลนด์ | 1–0 | 2–2 | 2018 FIFA World Cup qualification |  |
| 7 | 14 November 2019 | Wembley Stadium, London, England | 34 |  มอนเตเนโกร | 1–0 | 7–0 | UEFA Euro 2020 qualification |  |
เกียรติประวัติ > สโมสร

เซาแทมป์ตัน
Football League One runner-up: 2010–11
อาร์เซนอล
เอฟเอคัพ: 2013–14, 2014–15, 2016–17
เอฟเอคอมมิวนิตีชีลด์: 2014, 2015, 2017
ลิเวอร์พูล
พรีเมียร์ลีก: 2019–20
เอฟเอคัพ: 2021–22
อีเอฟแอลคัพ: 2021–22
ยูฟ่าแชมเปียนส์ลีก: 2018–19
ยูฟ่าซูเปอร์คัพ: 2019
ฟุตบอลชิงแชมป์สโมสรโลก: 2019
เกียรติประวัติ > รางวัลส่วนตัว

PFA Team of the Year (League One): 2010–11
Sports Journalists' Association: Peter Wilson Award – 2012
ประตูยอดเยี่ยมประจำฤดูกาลของลิเวอร์พูล: (2017–18: เจอกับ แมนเชสเตอร์ซิตี ในวันที่ 4 เมษายน 2018)
Standard Chartered Liverpool Player of the Month: ตุลาคม 2019
ประตูยอดเยี่ยมประจำเดือนของอีเอ สปอร์ตส์: ตุลาคม 2019
แหล่งข้อมูลอื่น

Alex Oxlade-Chamberlain profile at the Liverpool F.C. website
Alex Oxlade-Chamberlain profile เก็บถาวร 2014-10-10 ที่ เวย์แบ็กแมชชีน at the Football Association website
สถิติของ อเล็กซ์ ออกซ์เลด-เชมเบอร์ลิน ที่ Soccerbase
| ด ค กรายชื่อนักกีฬาทีมชาติอังกฤษ – ฟุตบอลโลก 2014 |
| --- | --- | --- |
|  1 ฮาร์ต  2 จอห์นสัน  3 เบนส์  4 เจอร์ราร์ด (c)  5 เคฮิลล์  6 แจกีเอลกา  7 วิลเชียร์  8 แลมพาร์ด  9 สเตอร์ริดจ์  10 รูนีย์  11 เวลเบก  12 สมอลลิง  13 ฟอสเตอร์  14 เฮนเดอร์สัน  15 ออกซ์เลด-เชมเบอร์ลิน  16 โจนส์  17 มิลเนอร์  18 แลมเบิร์ต  19 สเตอร์ลิง  20 ลัลลานา  21 บาร์กลีย์  22 ฟอร์สเตอร์  23 ชอว์  ผู้ฝึกสอน: ฮอดจ์สัน  |  1 ฮาร์ต  2 จอห์นสัน  3 เบนส์  4 เจอร์ราร์ด (c)  5 เคฮิลล์  6 แจกีเอลกา  7 วิลเชียร์  8 แลมพาร์ด  9 สเตอร์ริดจ์  10 รูนีย์  11 เวลเบก  12 สมอลลิง  13 ฟอสเตอร์  14 เฮนเดอร์สัน  15 ออกซ์เลด-เชมเบอร์ลิน  16 โจนส์  17 มิลเนอร์  18 แลมเบิร์ต  19 สเตอร์ลิง  20 ลัลลานา  21 บาร์กลีย์  22 ฟอร์สเตอร์  23 ชอว์  ผู้ฝึกสอน: ฮอดจ์สัน  |  |
ออกซ์เลด-เชมเบอร์ลินลงเล่นให้กับอาร์เซนอล ในปี 2012
ท้องฟ้าจำลองเนห์รู

| --- | --- |
ด้านหน้าของท้องฟ้าจำลองเนห์รู
ที่ตั้ง: นิวเดลี ประเทศอินเดีย
ประเภท: พิพิธภัณฑ์วิทยาศาสตร์
เจ้าของ: กองทุนอนุสรณ์ชวาหะร์ลาล เนห์รู
ท้องฟ้าจำลองเนห์รู (อังกฤษ: Nehru Planetarium) เป็นหนึ่งในท้องฟ้าจำลองห้าแห่งในอินเดีย ที่ตั้งชื่อตามชวาหะร์ลาล เนห์รู นายกรัฐมนตรีคนแรกของประเทศอินเดีย กระจายตัวอยู่ในมุมไบ นิวเดลี ปูเณ และบังคาลอร์ รวมถึงท้องฟ้าจำลองชวาหะร์ในอลาหาบาด เมืองเกิดของเนห์รู
ท้องฟ้าจำลองเนห์รูตั้งอยู่บนพื้นที่ของตรีมูรติภวัน ในกรุงนิวเดลี หรือที่รู้จักกันอย่างเป็นทางการว่า 'พิพิธภัณฑ์และห้องสมุดอนุสรณ์เนห์รู' ซึ่งก่อนหน้าเป็นที่พำนักอย่างเป็นทางการของชวาหระลาล เนห์รู นายกรัฐมนตรีคนแรกของอินเดีย และปัจจุบันเป็นพิพิธภัณฑ์อนุสรณ์รำลึกของเนห์รู ในปีพ.ศ. 2507 กองทุนอนุสรณ์ชวาหะร์ลาล เนห์รู ได้รับการจัดตั้งขึ้นเพื่อส่งเสริมความคิดริเริ่มของเขาในดำเนินการสร้างท้องฟ้าจำลองเนห์รูโดยมีเป้าหมายเพื่อส่งเสริมการศึกษาด้านดาราศาสตร์ ท้องฟ้าจำลองแห่งนี้ดำเนินงานเพื่อวัตถุประสงค์เดียวกับท้องฟ้าจำลองในมุมไบเพื่อเป็นพิพิธภัณฑ์อนุสรณ์ของอินทิรา คานธี เมื่อวันที่ 6 กุมภาพันธ์ พ.ศ. 2527
หนึ่งในนิทรรศการสำคัญของท้องฟ้าจำลองเนห์รูคือ ยานโซยุส ที-10 (Soyuz T-10) ซึ่งบรรทุกราเกซ เชอร์มา นักบินอวกาศคนแรกของอินเดียสู่อวกาศ พร้อมกับชุดอวกาศและบันทึกภารกิจของเขา
โดมท้องฟ้าจำลองที่แสดง ณ ท้องฟ้าจำลองเนห์รู ได้รับความนิยมอย่างมากและดึงดูดผู้เข้าชมมากกว่า 200,000 คนต่อปี โดมท้องฟ้าจำลองเป็นโถงรูปโดมแสดงข้อมูลเกี่ยวกับกลุ่มดาวและดาวเคราะห์ ภาพต่างๆ เช่น การ์ตูน ภาพวาด คอมพิวเตอร์แอนิเมชั่น คลิปวิดีโอ และเอฟเฟกต์พิเศษต่าง ๆ ถูกนำมาใช้ในการแสดงที่นี่
ท้องฟ้าจำลองเนห์รูปิดทำการซ่อมแซมชั่วคราวและเปิดขึ้นอีกครั้งในเดือนกันยายน พ.ศ. 2553 มูลค่าการบูรณะ 110 ล้านรูปี เพื่อแล้วเสร็จก่อนการแข่งขันกีฬาเครือจักรภพปี พ.ศ. 2553 และได้รับไม้ผลัดของสมเด็จพระราชินี ปัจจุบันใช้เครื่องฉายดาวความละเอียดสูง Definiti "Megastar" ที่สามารถแสดงดาวได้ 2 ล้านดวง นอกจากนี้ยังติดตั้งกล้องโทรทรรศน์เก่า กล่องฉายภาพ และตัวกรองแสงอาทิตย์เมื่อมีการเกิดสุริยุปราคาขนาดใหญ่ด้วย
ระเบียงภาพ > ท้องฟ้าจำลองเนห์รู นิวเดลี

ป้ายหินทางเข้า
ทางเข้า
ประตูทางเข้า
เครื่องฉายดาวหลัก Antriksha
ยานโซยุส ที-10 ซึ่งบรรทุกราเกซ เชอร์มา และคณะ
ห้องจัดแสดงนิทรรศการ
ห้องจัดแสดงนิทรรศการหลัก
ห้องจัดแสดงนิทรรศการ
ป้ายหินวาทะของชวาหะร์ลาล เนห์รู
หลักห้า

ชุมชนชาวหลักห้า เป็นชื่อเรียกของชุมชน ที่อาศัยอยู่ในบริเวณหลักเขตที่ 5 ริมฝั่งคลองดำเนินสะดวก ซึ่งมีพื้นที่ครอบคลุม อำเภอบ้านแพ้ว จังหวัดสมุทรสาคร บางส่วนและติดกับเขตตำบลประสาทสิทธิ์ อำเภอดำเนินสะดวก จังหวัดราชบุรี  ประชาชนที่อาศัยอยู่ในเขตนี้มักเรียกชื่อ วัด หรือโรงเรียน ตามชื่อเสาหลักเขตที่ปักอยู่ริมคลองดำเนินสะดวก เช่น เรียกวัดปราสาทสิทธิ์ ว่าวัดหลักห้า เป็นต้น แต่เดิมตำบลประสาทสิทธิ์ รวมอยู่กับตำบลดอนไผ่ บางครั้งชาวบ้านอาจเรียกวัดประสาทสิทธิ์ว่าวัดดอนไผ่
พิธีแห่หลวงพ่อไตรรัตน์โรจน์ฤทธิ์ทางน้ำ
ชุมชนชาวหลักห้าส่วนใหญ่มีชาวไทยเชื้อสายจีนอาศัยอยู่เป็นจำนวนมาก อาชีพหลักได้แก่เกษตรกรรม เช่น
การทำสวนองุ่น สวนส้ม แก้วมังกร มะม่วง มะพร้าวน้ำหอม ชมพู่ทับทิมจันทร์ และสวนผักต่าง ๆ มากมาย ซึ่งเป็นแหล่งเกษตรกรรมที่มีชื่อเสียงอีกแห่งหนึ่งในเมืองไทย ในสมัยอดีต หน้าวัดปราสาทสิทธิ์ จะมีพ่อค้าแม่ขายน้ำพืชผลเกษตรกรรม มาจำหน่าย หรือแลกเปลี่ยนกัน จนกลายเป็นตลาดนัดทางน้ำ บางก็เรียกว่าตลาดน้ำหลักห้า หรือตลาดน้ำปากคลองบัวงาม แต่ปัจจุบันเมื่อมีถนนตัดผ่าน การเดินทางสัญจรทางรถยนต์มีมากขึ้น การเดินทางไปค้าขายทางรถมีความสะดวกเป็นอย่างมาก ตลาดน้ำหลักห้าจึงได้ซบเซาลงไปตามลำดับ กระทั่งปัจจุบัน จะมีพ่อค้าแม่ขายที่พายเรือจำหน่ายสินค้าจำนวนน้อยมาก
วัดหลักห้า หรือวัดปราสาทสิทธิ์ มีองค์หลวงพ่อไตรรัตน์โรจน์ฤทธิ์ ซึ่งเป็นพระพุทธรูปที่ประดิษฐานอยู่บนวิหารริมคลองดำเนินสะดวก เป็นที่เคารพบูชาเป็นอย่างมากของประชาชนทั่วไป มีการจัดงานประจำปี โดยมีพิธีแห่พระทางน้ำ ซึ่งเป็นประเพณีของชุมชนชาวหลักห้า จัดขึ้นในช่วงปลายเดือนมกราคม ถึงเดือนกุมภาพันธ์ โดยมีพิธีการแห่องค์หลวงพ่อไตรรัตน์โรจน์ฤทธิ์ตามคลองดำเนินสะดวก ตั้งแต่หลักหนึ่งจนถึงหลักแปด เพื่อให้ประชาชนได้สักการบูชา เพื่อความเป็นสิริมงคล ทำมาค้าขายดี และมีชีวิตที่ร่มเย็นเป็นสุขตลอดไป
หลักเขตของคลองดำเนินสะดวก

การขุดคลองดำเนินสะดวก เป็นการขุดคลองที่ใช้แรงงานคนเพียงอย่างเดียว มิได้อาศัยเครื่องจักรกลใด ๆ ทั้งสิ้น ใช้เวลาขุดคลอง 2 ปีเศษจึงแล้วเสร็จ คลองดำเนินสะดวกเป็นคลองที่ยาวมาก อาศัยภูมิปัญญาชาวบ้านในการขุดคลอง คือมีการขุดคลองเป็นช่วง ๆ สลับกับพื้นที่บางช่วงไม่ได้ขุด เมื่อฤดูฝนมาถึงน้ำหรากมาก็จะเซาะดินที่ไม่ได้ขุดให้พังทลายไปชนกับช่วงที่ขุดไว้แล้ว เป็นการทุนแรงงานนั้นเอง
คลองดำเนินสะดวกเป็นคลองที่มีความตรง ไม่คดเคี้ยว และมีการแบ่งระยะโดยการปักหลักเขตของคลองรวมทั้งสิ้น 8 หลักเขต โดยใช้เสาหินสี่เหลี่ยมขนาด 8x8 นิ้ว ปักไว้บนพื้นดินริมคลองสลักเลขกำกับไว้  แต่ละหลักมีระยะห่างกันประมาณ 4 กิโลเมตร หลักที่ 1 อยู่ในเขตพื้นที่ อำเภอบ้านแพ้ว จังหวัดสมุทรสาคคลองดำเนินสะดวก.jpgร และหลักสุดท้ายคือหลักที่ 8 อยู่ในเขตพื้นที่ อำเภอดำเนินสะดวก จังหวัดราชบุรี และนิยมเรียกชุมชนที่ตนเองอาศัยอยู่ตามชื่อหลักเขตดังกล่าว เช่น ชุมชนชาวหลักสาม ชาวหลักสี่ หรือชาวหลักห้า เป็นต้น นอกจากนั้นโรงเรียนหรือวัดก็นิยมเรียกชื่อตามหลักเขตดังกล่าว เช่น โรงเรียนวัดหลักห้า โดยมีชื่อทางราชการ คือ โรงเรียนชุมชนวัดประสาทสิทธิ์ และโรงเรียนประสาทรัฐประชากิจ หรือ วัดหลักห้า ซึ่งเรียกชื่อทางราชการว่า วัดปราสาทสิทธิ์ เป็นต้น
คลองดำเนินสะดวก
เทียนไข

เทียนไขที่กำลังติดไฟ
เทียนไข หรือ เทียน เป็นวัสดุให้แสงสว่างที่ประกอบด้วยแท่งไข, ขี้ผึ้ง หรือพาราฟินที่ด้านในฝังไส้เทียนเอาไว้ ซึ่งเมื่อนำไฟไปจุดที่ไส้ จะทำให้ไขละลายซึมไปตามไส้ ระเหยเป็นก๊าซและติดไฟ ทำให้เกิดเปลวไฟที่ให้แสงสว่าง
การใช้งานเทียนไขส่วนใหญ่มักจะเป็นการให้แสงสว่างหรือความร้อน และสมัยโบราณก่อนจะมีนาฬิกา ยังมีการใช้เทียนไขจับเวลาอีกด้วย
ประโยชน์ของเทียนไข

เทียนให้แสงสว่าง ในเวลากาลงคืนที่ไฟดับหรือตามชนบทที่ไม่มีไฟฟ้ใช้ นิยมจุดเทียนเพื่อให้แสงสว่างเวลาอ่านหนังสือ นอกจากนี้แสงจากเปลวเทียนยังให้ควมรู้สึกสบายตา อบอุ่น ผ่อนคลาย จึงนิยมจุดเทียนเพื่อให้แสงสว่างบนโต๊ะอาหาร
เทียนใช้ประกอบพิธีกรรมต่าง ๆ ไม่ว่าจะเป็นพระราชพิธีหรือศาสนพิธีต่าง ๆ เทียนถูกใช้เพื่อประกอบพิธีกรรม เช่น ประเพณีแห่เทียนพรรษาที่ถูกสืบทอดมายาวนานก็มีการแกะสลักเทียนอย่างวิจิตรงดงามถวายแด่พระสงฆ์ เพื่อให้พระสงฆ์ใช้ในช่วงเข้าพรรษาแสดงให้เห็นถึงศิลปวัฒนธรรมและประเพณีอันดีงามของไทย โดยใช้เทียนี้เป็นวัตถุดิบหลัก และแสงสว่างจากเปลวไฟบนเทียนถูกใช้เป็นสัญลักษณ์แทนการรู้แจ้งทางปัญญา
เทียนใช้เป็นเครื่องประดับตกแต่ง นอกจากประโยชน์ใช้สอยแล้ว เทียนยังเป็นเครื่องประดับตกแต่งบ้าน แต่งสวน เพราะการออกแบบเทียนในปัจจุบันมีสีสันที่หลากหลาย มีรูปร่างรูปทรงต่าง ๆ ตามความต้องการนำไปใช้ประโยชน์
เทียนให้ความร้อน ความอบอุ่น และเพื่อบำบัดรักษาโรค ตามร้านอาหารจะใช้เทียนเพื่ออุ่นอาหารเนื่องจากสามารถให้ควมร้อนได้ต่อเนื่องเป็นเวลานาน ความอบอุ่นและกลิ่นหอมจกเทียนยังช่วยบำบัดรักษาโรคได้ ทำให้ผ่อนคลายและลดคาวมเครียด ร้านสปาส่วนใหญ่จึงมักจุดเทียนหอมเพื่อสร้างบรรยากาศให้ลูกค้าผ่อนคลาย
ประเภทของเทียน

เทียนเทเปอร์ (Taper Candle) คือเทียนที่ใช้ตกแต่งบนโต๊ะอหร หรือเทียนบูช เพื่อให้แสงสว่าง มีลักษณะเป็นแท่งเรียวยาว
เทียนลอยน้ำ (Floating Candle) คือเทียนที่เวลใช้จุดลอยบนน้ำเพื่อความสวยงม มีรูปทรงต่าง ๆ มากมาย เช่นดอกกุหลาบ ดอกลีลาวดี เป็นต้น
เทียนเจล (Gel Candle) คือเทียนที่มีความใสเหมือนเจลลี่ หรือวุ้น เนื้อเทียนมีความนิ่ม ใส่ภชนะที่มีความใสประเภทแก้ว รูปทรงต่าง ๆ นำวัสดุต่าง ๆ มาตกแต่ง ทำของที่ระลึก ตกแต่งบ้าน
เทียนพิลาร์ (Pillar Candle) เทียนขนดใหญ่รูปทรงต่าง ๆ เช่น รูปทรง สี่เหลี่ยม หกเหลี่ยม แปดเหลี่ยม พีระมิด ทรงกระบอก สามารถตั้งได้โดยไม่ต้องใช้เชิงเทียน ส่วนมากจะนิยมทั่วไป ใช้ประดับ ให้แสงสว่าง
เทียนภชนะ (Container Candle) คือเทียนที่เทในภชนะรูปทรงต่าง ๆ ไม่ว่าจะเป็น แก้วน้ำกระถางเซรามิก เพื่อให้มีกลิ่นหอมโดยการเติมน้ำมันหอมระเหยในเนื้อเทียน
เทียนทีไลท์ (Tea Light Candle) คือเทียนที่ใส่ภชนะทรงเหลี่ยมหรือทรงกลม ใส่ในภาชนะโลหะ ใช้จุดให้ความร้อน นิยมใช้จุดใต้เตาน้ำมันหอมระเหยให้เกิดกลิ่นหอมหรือจุดอุ่นอาหาร
1 2  กรมวิทยาศาสตร์บริการ (วศ.)

http://lib3.dss.go.th/fulltext/dss_j/2560_65_203_p31-33.pdf
ทรงกลมปวงกาเร

ทรงกลมปวงกาเร (ฝรั่งเศส: sphère de Poincaré) เป็น รูปแบบการคำนวณที่ใช้ในทางทัศนศาสตร์ เพื่อแสดงถึงสถานะของโพลาไรเซชันของแสง โดยแสดงเป็นลักษณะทรงกลม ถูกนำเสนอในปี 1892 ใน "ทฤษฎีคณิตศาสตร์ของแสง" (Théorie mathématique de la lumière) ผลงานของ อ็องรี ปวงกาเร นักคณิตศาสตร์ชาวฝรั่งเศส มีลักษณะคล้ายกับทรงกลมบล็อค ซึ่งใช้ในกลศาสตร์ควอนตัม
รูปแบบการคำนวณนี้ไม่ได้ใช้ได้แค่กับแสงโพลาไรซ์ทั้งหมด แต่ยังใช้ได้กับแสงโพลาไรซ์บางส่วนอีกด้วย (ต่างจากวิธีการคำนวณของโจนส์ซึ่งจะใช้ได้แค่กับโพลาไรซ์ทั้งหมดเท่านั้น) จุดต่าง ๆ บนทรงกลมที่รัศมีเท่ากันแสดงถึงระดับการโพลาไรซ์ที่เท่ากันโดยมีสถานะโพลาไรเซชันแบบต่าง ๆ กัน
ระบบพิกัด

ดูเพิ่ม: ตัวแปรเสริมสโตกส์
ระบบพิกัดของทรงกลมปวงกาเรแสดงดังภาพทางขวา โดยมีแกนคือ S1, S2, S3 รัศมี R ของสถานะโพลาไรเซชันแสดงถึงระดับการโพลาไรซ์ของแสง โดยที่ I = S0 คือปริมาณความเข้มแสงทั้งหมด และ (I x R)2 = (S12 +S22 +S32) คือปริมาณแสงโพลาไรซ์
สำหรับแสงไม่โพลาไรซ์ R=0
สำหรับแสงโพลาไรซ์ทั้งหมด R=1
สำหรับแสงโพลาไรซ์บางส่วน ค่า R จะอยู่ระหว่าง 0 กับ 1
มุม  \psi  แสดงมุมทิศของการโพลาไรซ์ ส่วนมุม  \chi  เป็นค่าที่แสดงถึงความเป็นวงรี
ภาพรวม

ส่วนซีกบนของทรงกลมแสดงถึงโพลาไรเซชันแบบวงรีหมุนวนซ้าย ส่วนซีกล่างแสดงถึงโพลาไรเซชันแบบวงรีหมุนวนขวา
ระนาบของเส้นศูนย์สูตรของทรงกลม (OS1S2 ) แทนโพลาไรเซชันแบบเส้นตรงทั้งหมด และเนื่องจากใช้มุม  2\psi  ดังนั้นโพลาไรเซชันที่มุมการโพลาไรซ์ตั้งฉากกันจะแสดงตำแหน่งห่างกัน 180 องศา คืออยู่ฝั่งตรงกันข้ามตามกัน
ที่ส่วนขั้วของทรงกลมแทนโพลาไรเซชันแบบวงกลม โดยขั้วเหนือแสดงโพลาไรซ์แบบวงกลมหมุนวนซ้ายและ ขั้วใต้แสดงโพลาไรซ์แบบวงกลมหมุนวนขวา
สถานะที่อยู่บนเส้นเมริเดียน (เส้นแนวตั้ง) เส้นเดียวกันแสดงถึงการโพลาไรซ์ที่มีมุมทิศค่าเดียวกัน
แผ่นหน่วงคลื่น

บทความหลัก: แผ่นหน่วงคลื่น
ทรงกลมปวงกาเรช่วยให้สามารถแสดงปรากฏการณ์ที่เกิดขึ้นเมื่อแสงผ่านแผ่นหน่วงคลื่นได้
แผ่นหน่วงคลื่นแบบครึ่งคลื่น สอดคล้องกับทรงกลมที่มีความสมมาตรของสถานะโพลาไรเซชันรอบเส้นเมริเดียนของแกนกลางของแผ่น
แผ่นหน่วงคลื่นแบบหนึ่งในสี่คลื่น สอดคล้องกับทรงกลมที่มีการหมุน 90° รอบแกนเร็วไปตามเข็มนาฬิกา
ทรงกลมปวงกาเรบนพิกัด S1, S2, S3
ตัวอย่างโพลาไรเซชันที่สำคัญแสดงบนทรงกลมปวงกาเร
ตัวหาร

ในคณิตศาสตร์ ตัวหาร (อังกฤษ: divisor) ของจำนวนเต็ม n หรือเรียกว่า ตัวประกอบ (factor) ของ n คือจำนวนเต็มที่หาร n ได้โดยไม่มีเศษเหลือ
คำอธิบาย

ตัวอย่างเช่น 7 เป็นตัวหารของ 42 เพราะว่า 42 ÷ 7 = 6 เราจะเรียกว่า 42 หารด้วย 7 ลงตัว หรือ 42 เป็นพหุคูณของ 7 หรือ 7 หาร 42 ลงตัว และเราจะเขียนว่า 7 | 42 ตัวหารสามารถเป็นจำนวนบวกหรือจำนวนลบได้ ตัวหารที่เป็นบวกของ 42 คือ 1, 2, 3, 6, 7, 14, 21, 42
ในกรณีทั่วไป เรากล่าวว่า m | n (อ่านว่า m หาร n ลงตัว) สำหรับจำนวนเต็ม m และ n ที่ไม่เท่ากับ 0 ก็ต่อเมื่อ มีจำนวนเต็ม k ที่ทำให้ n = km
กรณีพิเศษ: 1 และ −1 เป็นตัวหารของจำนวนเต็มทุกจำนวน และจำนวนเต็มทุกจำนวนเป็นตัวหารของ 0 จำนวนที่หารด้วย 2 ลงตัวเรียกว่า จำนวนคู่ จำนวนที่ไม่ใช่จำนวนคู่เรียกว่าจำนวนคี่
สำหรับชื่อของการหารในเลขคณิต ถ้า a ÷ b = c แล้ว a คือตัวตั้งหาร, b คือตัวหาร และ c คือผลหาร